**Referat af bestyrelsesmøde i Leder- mellemledersektionen**

**Socialpædagogerne Østjylland**

**tirsdag den 21. november 2017**

Til stede: Gert Landergren Due, Jacob Thiesen, Jan Christensen, Anne Fynboe Madsen, Fahreta Kadic, Lisbeth Frederiksmose

Afbud fra: Vivi Storm Skou, Mette Manstrup, Aase Hultberg, Grete Kold Jørgensen

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt med tilføjelse af punkt 3.4. Psykiatrien i Regionen.

**2. Behandlings- og beslutningspunkter**

**2.1. Projekt Arbejdsmiljø**

Gert indledte punktet, og gav ordet til faglig konsulent Dorthe Toft, som er ansat i projektet.

Dorthe gav bestyrelsen en status på projektets udvikling og de produkter, som på nuværende tidspunkt er udviklet. Vi er nu så langt, at projektet skal ud og flyve.

Tilbagemeldingerne fra bestyrelsen tog generelt godt imod projektets produkter, og mener at det er rigtig godt, at vi fra Socialpædagogerne Østjylland sætter fokus på arbejdsmiljørepræsentanterne.

Vi sender produkterne ud til ”trykprøvning” i bestyrelsen, og afventer tilbagemeldinger fra bestyrelsen, før vi sætter i gang.

**2.2. Ny repræsentant til Landslederudvalget**

Jan Christensen har besluttet at træde tilbage fra sin stilling som leder på Bøgeskovgård ved udgangen af året. Vi skal derfor udpege en ny repræsentant til Landslederudvalget, som kan tiltræde efter nytår.

Jan fortalte om opgaven, og hvad der har været fokus på i Landslederudvalget i den periode, hvor Jan har været kredsens repræsentant.

Bestyrelsen takkede for Jans indsats.

Jacob Thiesen er kredsens nye repræsentant i Landsudvalget.

**2.3. Planlægning af åbent bestyrelsesmøde med nye medlemmer**

Der er ikke kommet tilmeldinger til mødet med de nye medlemmer. Vi har hørt fra et enkelt nyt medlem, som var glad for invitationen, men som desværre var forhindret på grund af ferie.

**3. Orienteringspunkter**

**3.1. Koordinerende møde i Landslederudvalget den 16. november.**

Gert, Jan og Lisbeth deltog i mødet, og orienterede herom.

Der blev bl.a. drøftet, om vi skal afholde et fælles bestyrelsesmøde med leder- mellemledersektionen i kreds Midt og Vestjylland.

Konklusionen blev, at Gert vil tale med Peter Sandkvist vedr. et eventuelt fællesmøde som skal have til formål at planlægge den fælles leder- mellemlederkonference i september måned 2018.

**3.2. Landslederudvalget mere generelt**

Blev drøftet under punkt 2.2.

**3.3. Generalforsamling den 10. oktober**

Gert orienterede om generalforsamlingen, som i år er afholdt med valg på alle poster. Gert orienterede om de besluttede politiske indsatsområder.

**3.4. Psykiatrien i Region Midtjylland**

Gert orienterede. Gert har deltaget - sammen med kredsformanden for Kreds Midt og Vestjylland Peter Sandkvist – i et møde med Anders Künau, Flemming Knudsen og Annette Roed.

Hovedtemaet for mødet var de nye specialiserede psykiatriske afdelinger.

Vi har i samarbejde med forbundet udarbejdet materiale – en drejebog - som vi har brugt til et møde med HR-chef Lars Riise Jensen den 20. november.

Vi er optaget af hvordan de nye afdelinger bliver sammensat af de forskellige fagligheder, og vi arbejder for at der ansættes socialpædagoger, og at der ansættes socialpædagogiske ledelser.

De første patienter skal have pladser allerede den 1. maj.

**4. Eventuelt**

Intet.